CELEX: C2006/154/23
Language: da
Date: 2006-07-01 00:00:00
Title: Sag C-190/06: Anmodning om præjudiciel afgørelse indgivet af Cour d'appel de Bruxelles den  21. april 2006  — Belgacom Mobile SA mod Institut belge des services postaux et des télécommunications

1.7.2006   
            
            
               DA
            
            
               Den Europæiske Unions Tidende
            
            
               C 154/10
            
         Anmodning om præjudiciel afgørelse indgivet af Cour d'appel de Bruxelles den 21. april 2006 — Belgacom Mobile SA mod Institut belge des services postaux et des télécommunications
   (Sag C-190/06)
   (2006/C 154/23)
   Processprog: fransk
   Den forelæggende ret
   Cour d'appel de Bruxelles.
   Parter i hovedsagen
   
      Sagsøger: Belgacom Mobile SA.
   
      Sagsøgt: Institut belge des services postaux et des télécommunications
   Præjudicielle spørgsmål
   
               1)
            
            
               Omfatter de individuelle brugsrettigheder til radiofrekvenser, der omhandles i artikel 5, stk. 1, i direktiv 2002/20/EF (tilladelsesdirektivet) (1), eneret til at anvende apparater, såsom GSM apparater, eller til at give tilladelse til brugen heraf?
            
         
               2)
            
            
               Skal artikel 7, stk. 3, i Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (2) forstås således, at den er til hinder for en national foranstaltning, der betinger anvendelsen af SIM-kort i GSM-gatewaystationer af en forudgående tilladelse fra udbyderen af det pågældende mobilnet?
            
         
               3)
            
            
               Dækker begrebet adgang i den forstand, hvori udtrykket anvendes i direktiv 2002/19/EF (adgangsdirektivet) (3), det forhold, at en virksomhed stiller SIM-kort til rådighed for en anden virksomhed i tilfælde, hvor dette SIM-kort anvendes af denne virksomhed i GSM-gatewaystationer til at levere tredjemand tjenester, der gør det muligt at undgå samtrafikpunkter?
            
         
               4)
            
            
               Er en national retlig eller administrativ foranstaltning, der består i at kræve en forudgående tilladelse fra udbyderen af et offentligt net til mobiltelefoni, som stiller et eller flere SIM-kort til rådighed for en anden virksomhed, hvilke kort gør det muligt for brugeren af SIM-kortet at få adgang til de elektroniske kommunikationstjenester, som denne udbyder tilbyder, når SIM-kortene anvendes i apparater, der giver teknisk mulighed for at få adgang til udbyderens tjenester uden at gå gennem samtrafikpunkter, og uden at det er nødvendigt, at udbyderen stiller andre faciliteter og/eller tjenester til rådighed, forenelig med:
               
                           —
                        
                        
                           direktiv 2002/20/EF (tilladelsesdirektivet), der indfører en generel tilladelsesordning for alle elektroniske kommunikationsnet og -tjenester
                        
                     
                           —
                        
                        
                           artikel 8, stk. 1, andet afsnit, i direktiv 2002/21/EF (rammedirektivet) (4), der bestemmer, at medlemsstaterne sikrer, at de nationale tilsynsmyndigheder under udførelsen af deres opgaver, som navnlig har til formål at sikre en reel konkurrence, tager videst muligt hensyn til, at reguleringen helst skal være teknologineutral
                        
                     
                           —
                        
                        
                           de konkurrenceregler, som syvende betragtning til direktiv 2002/19/EF (adgangsdirektivet) henviser til, således at vilkårene og betingelserne for den i artikel 2, litra a), i direktiv 2002/19/EF (adgangsdirektivet) omhandlede adgang kommer til at afhænge af aktiviteten i den virksomhed, der skal have adgang, navnlig omfanget af virksomhedens investeringer i netinfrastrukturen?
                        
                     
         
               5)
            
            
               Skal artikel 3 og 4 i direktiv 97/33/EF (5) og artikel 4 i direktiv 2002/19/EF (adgangsdirektivet) i det tilfælde, hvor det må antages, at anvendelsen af GSM-gatewaystationer til erhvervsmæssigt udbud af elektroniske kommunikationstjenester kræver godkendelse fra den pågældende mobiludbyder, fortolkes således, at denne anvendelse skal være genstand for en aftale mellem de pågældende parter om tekniske og forretningsmæssige vilkår?
            
         
               6)
            
            
               Skal den forpligtelse til omkostningsbaserede priser, der påhviler anmeldte organisationer med stærk markedsposition, som omhandlet i artikel 7 i direktiv 97/33/EF og artikel 13, stk. 1, i direktiv 2002/19/EF (adgangsdirektivet), fortolkes således, at den ikke er til hinder for, at den udbyder, der er underlagt bestemmelserne, fastsætter sine priser for at dække de investeringsomkostninger, der er forbundet med samtrafikpunkter, med den begrundelse, at de blev indført under hensyn til den samlede mængde »off net«-opkald, herunder opkald der omdirigeres af GSM-gatewaystationer?
            
         
               7)
            
            
               Skal artikel 10, stk. 6, i direktiv 2002/20/EF (tilladelsesdirektivet) og artikel 7, stk. 6, i direktiv 2002/21/EF (rammedirektivet) fortolkes således, at de giver medlemsstaterne mulighed for at bestemme, at når den nationale tilsynsmyndighed vedtager foreløbige hasteforanstaltninger, kan disse foranstaltninger kun finde anvendelse i et begrænset tidsrum på to måneder?
            
         
      (1)  Europa-Parlamentets og Rådets direktiv 2002/20/EF af 7.3.2002 om tilladelser til elektroniske kommunikationsnet og -tjenester (tilladelsesdirektivet) (EFT L 108, s. 21).
   
      (2)  Europa-parlamentets og Rådets direktiv 1999/5/EF af 9.3.1999 om radio- og teleterminaludstyr samt gensidig anerkendelse af udstyrets overensstemmelse (EFT L 91, s. 10).
   
      (3)  Europa-Parlamentets og Rådets direktiv 2002/19/EF af 7.3.2002 om adgang til og samtrafik mellem elektroniske kommunikationsnet og tilhørende faciliteter (adgangsdirektivet) (EFT L 108, s. 7).
   
      (4)  Europa-Parlamentets og Rådets direktiv 2002/21/EF af 7.3.2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33).
   
      (5)  Europa-Parlamentets og Rådets direktiv 97/33/EF af 30.6.1997 om samtrafik på teleområdet med henblik på at sikre forsyningspligtydelser og interoperabilitet ved anvendelse af ONP-principperne (EFT L 199, s. 32).